屯門南延綫

屯門南延綫，又叫屯馬綫延綫，係香港一條建議緊嘅鐵路，建議屯馬綫，由屯門站開始向南延伸至屯門碼頭一帶並且設屯門南站為總站，以及喺第16區設中途站。

建議喺香港政府《鐵路發展策略2000》嘅檢討報告有提到，喺2013年透過路政署展開嘅我們未來的鐵路項目諮詢公眾，喺2014年9月公佈嘅《鐵路發展策略2014》被落實興建。2020年5月29號，行政長官會同行政會議批准政府請港鐵公司開展屯門南延綫項目嘅詳細規劃同設計，預計喺2023年開工、2030年通車。

屯門碼頭區係屯門新市鎮其中一個重要嘅住宅區，雖然而家已經有大量巴士提供來往碼頭區至各區，尤其係來往市區嘅交通服務，而且亦有輕鐵連接屯馬綫畀居民使用，不過巴士服務有時會受屯門公路等道路狀況影響，而輕鐵接駁亦比唔上直接有重鐵站使用咁方便，所以亦有聲音要求延長屯馬綫去服務碼頭區龐大嘅人口。

攷

官方屯門南延綫網頁

港鐵路綫